Document ID: 32006D0365

SKLEP SVETA IN KOMISIJE
z dne 15. maja 2006
o sklenitvi, v imenu Evropske skupnosti in Evropske skupnosti za atomsko energijo, Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani ter Švicarsko konfederacijo na drugi strani
(2006/365/ES, Euratom)
SVET EVROPSKE UNIJE IN
KOMISIJA EVROPSKIH SKUPNOSTI STA -
ob upoštevanju Pogodbe o ustanovitvi Evropske skupnosti in zlasti člena 170 v povezavi s prvim stavkom prvega pododstavka člena 300(2) ter prvega pododstavka člena 300(3) Pogodbe,
ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Komisija je v imenu Skupnosti s pogajanji dosegla Sporazum o znanstvenem in tehnološkem sodelovanju s Švicarsko konfederacijo, v katerem je predvidena tudi začasna uporaba obnovljenega Sporazuma.
(2)
Predstavniki obeh strani so ta sporazum ob upoštevanju njegove poznejše sklenitve podpisali 16. januarja 2004 v Bruslju in se začasno uporablja od 1. januarja 2004.
(3)
Sporazum je treba skleniti tako, da so jeziki vseh držav članic verodostojni. To je treba narediti z izmenjavo pisem.
(4)
Ta sporazum je treba odobriti -
SKLENILA:
Člen 1
Sporazum o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani se odobri v imenu Evropske skupnosti in Evropske skupnosti za atomsko energijo (2).
Člen 2
Predsednik Sveta, v imenu Evropske skupnosti, in predsednik Komisije, v imenu Evropske skupnosti za atomsko energijo, podata uradno obvestilo iz člena 14 Sporazuma ter sta pooblaščena, da s Švicarsko konfederacijo v obliki izmenjave pisem odobrita, da je besedilo Sporazuma verodostojno v vseh jezikih držav članic po širitvi dne 1. maja 2004.
V Bruslju, 15. maja 2006

Labels: 18
15
5